Lee Hi

**Lee Ha-yi** (Сол: 이하이) нь **Lee Hi** гэх тайзны нэрээр алдаршсан, Өмнөд Солонгосын дуучин, ая зохиогч юм. Тэрээр хамгийн анх *"K-pop Star 1"* өрсөлдөөнт шоу нэвтрүүлэгт оролцож, дэд байр эзэлснээр олны анхаарлыг татаж эхэлсэн. 

Тэрээр 2012 оны 10 сарын 28нд *"1, 2, 3, 4"* дуугаараа дэбютээ хийж, уг дуу нь эхний долоо хоногтоо 667,549 удаа татагдаж, тухайн долоо хоногтоо борлуулалтаараа 1-т бичигдэж байжээ. Түүний анхны бүрэн хэмжээний *"First Love"* цомог нь 2013 оны 3 сарын 7нд болон 3 сарын 28нд тус тус хоёр хэсэг болон гарсан.

2019 оны 12 сарын сүүлээр тэрээр YG Entertainment-д харьяалагдахаа больсон гэдгээ зарлаж, 2020 онд хип-хоп агентлаг AOMG-тэй гэрээ байгуулж улмаар 2021 онд *"4 Only"* студийн цомгоо гаргасан.

## Бага нас болон карьерын өмнөх амьдрал
Lee Ha-yi нь 1996 оны 9 сарын 23нд Кёнги аймгийн Пүчонь хотод төрсөн. 2011 оны 12 сард 15 настай байхдаа *SBS* телевизийн өрсөлдөөнт шоу *"K-pop Star"*-т оролцож, эцсийн шатандаа 2-р байранд орсон. Удалгүй YG Entertainment-ын захирал Yang Hyun-suk түүнийг өөрийн агентлагтаа авсан юм. Албан ёсоор дэбютээ хийхээсээ өмнө тэрээр 2012 оны 10 сарын 8нд цацагдсан, нэг агентлагт харьяалагддаг Epik High хамтлагийн ''"It's Cold"* дуунд хамтран дуулсан нь түүний анхны дуу байв.

## Карьер
### 2012–2015: Карьерын эхлэл
Тэрээр *"Lee Hi"* тайзны нэрээр 2012 оны 10 сарын 28нд *"1, 2, 3, 4"* дижитал дуугаараа соло дэбютээ хийж, 11 сарын 4нд *SBS*-ийн *"Inkigayo"* хөгжмийн нэвтрүүлэгт анх оролцож дэбют үзүүлбэрээ үзүүлсэн байна. Удалгүй 11 сарын 8нд *Mnet*-ийн *"M Countdown"* хөгжмийн нэвтрүүлгээс анхны ялалтаа авсан юм. Анхны дуу нь амжилттай болсны дараа, Park Jin-young-ын бичиж өгсөн *"Scarecrow"* нэртэй хоёр дахь дижитал дуугаа 11 сарын 22нд гаргасан.

Түүний анхны цомог *"First Love"*-ын хагас хувилбар нь дижитал хэлбэрээр 2013 оны 3 сарын 7нд *"It's Over"* нэртэй title дуутайгаар цацагдаж, 3 сарын 28нд *"Rose"* нэртэй title дуутайгаар бүтэн цомог болон цацагдсан. 2013 оны 12 сард Lee Hi болон 2NE1 хамтлагийн Park Bom нар *"BOM&HI"* sub-unit болж дэбют хийхээ зарлаж, тэд 12 сарын 20нд *Mariah Carey*-ын  *"All I Want For Christmas Is You"* дууг коверлон дижитал хэлбэрээр гаргажээ. 2014 оны 11 сард *Akdong Musician* хамтлагийн *Lee Su-hyun*-тай хамтран *"Hi Suhyun"* sub-unit-ыг үүсгэж, iKon хамтлагийн *Bobby*-той хамтран *"I'm Different"* хэмээх дижитал дууг гаргасан. Тэд 11 сарын 16нд *SBS*-ын *Inkigayo* хөгжмийн нэвтрүүлэгт оролцож, 11 сарын 23нд хөгжмийн нэвтрүүлгээс анхны ялалтаа авсан юм.

### 2016–2018: Карьерын өсөлт
2016 оны 3 сарын 9нд тэрээр хоёр дахь студийн цомог *"Seoulite"* цомгийнхоо эхний хагасыг *"Breathe"* болон *"Hold My Hand"* гэсэн хоёр title дуутайгаар гаргаж, *"Breathe"* дуу нь 31 дэх удаагийн *Golden Disk Awards*-аас *Digital Bonsang* шагналыг хүртсэн юм. Уг хоёр дууныхаа сурталчилгааг 3 сарын 10нд *Mnet*-ын *M! Countdown* хөгжмийн нэвтрүүлгээс эхлүүлсэн. 4 сарын 20нд *"My Star"* гол дууны хамтаар *"Seoulite"* студийн цомгоо бүтнээр гаргасан. 5 сарын 28нд *Leessang* хамтлагийн *Gill*-ын *Verbal Jint*-тэй хамтарсан *"Refrigerator"* дууг хамтран дуулсан. 9 сарын 19нд *SBS* телевизийн драм **"Moon Lovers: Scarlet Heart Ryeo"** драмын дууг Epik High хамтлагтай хамтран дуулж, 10 сарын 3нд тус драмын *"My Love"* нэртэй дууг дахин гаргажээ.

2017 оны 2 сарын 28нд *Code Kunst*-ын *"Muggles Mansion"* студийн цомогт багтсан *"X"* дуунд хамтарч, 3 сарын 28нд *Dok2*-ын *"Reborn"* студийн цомогт багтсан *"On & On"* дуунд хамтарч, тус дууны ая болон үгийг бичихэд оролцсон байна. 6 сарын 17, 18нд *SBS*-ын *"K-pop Star"* нэвтрүүлэг нийт зургаан улирал цацагдсаныхаа дараа нэвтрүүлгээ зогсоож, сүүлийн үдэлтээ хийх зорилгоор *"Kpop Star and Friends"* нэртэй тоглолтоо зохион байгуулж, тус тоглолтонд Lee Hi болон нэг агентлагийн *Akdong Musician*-тай хамт оролцжээ. 2018 оны 3 сарын 21нд түүний анхны Япон цомог цацагдаж, Токио болон Осака зэрэг улсуудаар Японы аялан тоглолтоо эхлүүлжээ. 10 сарын 19нд **"Bohemian Rhapsody"** кинотой хамтран Queen хамтлагын *"Bohemian Rhapsody"* дууг коверлон гаргасан юм.

### 2018–одоо: Карьерын сэргэлт болон агентлагын өөрчлөлт
*Lee Hi* нь 2019 оны 5 сарын 30нд *"24°C"* нэртэй EP цомгоороо эргэн ирэлтээ хийж, цомгийн title болох *"No One"* (ft. B.I) дуу нь дотоодын *Melon*, *Genie*, *Mnet* зэрэг бүх чартуудыг тэргүүлсэн юм. Тус цомогт өөрөө бичиж, продюсерлэсэн *"20Min"* нэртэй дуу багтжээ. 6 сарын 6нд *Mnet*-ийн *M Countdown* хөгжмийн нэвтрүүлгээс *"No One"* дууныхаа анхны ялалтыг авсан. 2019 оны 12 сарын 31нд Lee Hi-ын YG Entertainment-тай хийсэн гэрээ дуусаж, тэрээр гэрээгээ сунгахгүй байхаар шийдсэнээ мэдэгджээ.

2020 оны 6 сард *JTBC*-ын *"Begin Again"* шоуны гишүүнээр оролцож, 7 сарын 22нд тэрээр AOMG-тэй онцгой гэрээ байгуулснаа зарласан байна. Дараа өдөр нь буюу 7 сарын 23нд *"Holo"* дижитал дуугаа цацаж, уг дуу нь Солонгосын *Gaon Digital Chart*-ын 7-рт бичигдэж, 2020 оны *Korean Hip-hop Awards*-аас оны шилдэг R&B дуугаар шалгарчээ. 2021 оны 9 сарын 9нд Lee Hi гурав дахь студийн цомог болох *"4 Only"* цомгоо гаргаж, тус цомгийн *"Only"* дуу нь 2022 оны 3 сард зохион байгуулагдсан *Korean Hip-hop Awards*-аас оны шилдэг R&B дууны шагналыг хүртсэн юм.

2024 оны 3 сард түүний *AOMG*-тэй байгуулсан онцгой гэрээний хугацаа дууссан бөгөөд тэрээр гэрээгээ цааш сунгахгүй байх шийдвэр гаргажээ. 2024 оны 9 сарын 23нд тэрээр *Gray*, *Code Kunst'' нарын хамтран үүсгэн байгуулаад удаагүй байгаа **Duover** хөгжмийн лэйбелтэй онцгой гэрээ байгуулсан юм.

## Уран бүтээл
### Студийн цомог
### Өргөтгөсөн цомог (EP)
### Хамтарсан дуу
### Чартад жагссан бусад дуу
### Киноны дуу
## Телевизийн нэвтрүүлэг
## Тоглолтууд
* Lee Hi 1st Concert "Secret Live RE HI" (2013)
* Lee Hi 1st Japan Tour (2018)
* Follow The Movement: AOMG World Tour (2023)

## Лавлах бичиг
Ангилал:Өмнөд Солонгосын дуучин
Ангилал:Өмнөд Солонгосчууд